**PROCESVERBAL**

**Mbledhja e datës 26.01.2024**

Sotme datë 26.01.2024, ora 11:00, në Sallën e Mbledhjeve, u zhvillua mbledhja e radhës e Këshillit Bashkiak Kukës, në zbatim të ligjit 139/2015 ”Për Vetëqeverisjen vendore , “Rregulloren e funksionimit dhe organizimin të Këshillit Bashkiak” si dhe njoftimin e datës 19.01.2024. Në mbledhje morën pjesë : Albert Muja, Hume Elezaj, Sami Mata**,** Gazmend Hallaçi, Destan Spahiu,Xhem Visha,Erjon Brati, Musë Kastrati, Aurora Guska, Republika Tusha, Gëzim Shehu, Astrit Cengu,Ervis Gjana, Halim Peca, Fasli Gërmizi, Armida Rexhaj, Adelina Shllaku, Gazmend Oruçi, Valion Muja.

Deklarohet kuorumi. Hapet mbledhja. Kryetari i Këshillit lexon rendin e ditës:

1. **Projektvendim** “Për dhënien e ndihmës ekonomike nga fondi 6%, **Dhjetor 2023**”.
2. **Projektvendim** “Për miratimin e kritereve, procedurave, dokumentacionit dhe sistemit të pikëzimit për përdorimin e fondit të kushtëzuar mbi programin e bllok-ndihmës ekonomike deri në 6% për vitin 2024”.
3. **Projektvendim** “ Për ndryshimin (shtesën) në buxhetin e Bashkisë Kukës për vitin 2024”.
4. **Projektvendim** “ Për miratim fondi për dhënie pagese për rastin e daljes së punonjësve në pension pleqërie”.
5. **Projektvendim** “ Për miratimin e raportit për vlerësimet dhe parashikimet afatmesme të të ardhurave të Bashkisë Kukës”.
6. **Projektvendim** “ Për miratimin e numrit të anëtarëve të kryesisë së fshatrave të njësive administrative të Bashkisë Kukës”.
7. **Projektvendim** “Për miratimin e grafikut për zgjedhjen e strukturave komunitare të njësive administrative të Bashkisë Kukës”.
8. **Projektvendim** “Për ngritjen e Komisionit të Përhershëm të Integrimit Evropian”.

Hidhet në votim rendi i ditës. Miratohet.

Propozohet për shtësë në rend dite 2 projektvendime:

1. Akordim ndihme financiare për familjen e z. Edison Omuri, banesa e të cilit është djegur nga zjarri.
2. Dhënie titulli “Qytetar nderi” Për z. Ali Hasani, për kontributin e shquar në fushën e arsimit.

Destan Spahiu lexon biografinë e z. Ali Hasani. Ka kontribuar në breza për arsimin. Muzeun e Kukësit e të Kolesjanit, ka studiuar florën, etj. Musë Kastrati: Ka njerëz që nuk e meritojnë këtë titull dhe e kanë marrë. Në parim, duhet të jetë një komision që i vlerëson këto figura. Duhet të ketë një kontribut të madh për qytetin.

Fasli Gërmizi: Kemi kërkuar një listë të emrave të qytetarëve të nderit. Hidhet në votim shtesa në rend dite. Miratohet. Shqyrtohet pika 1 e rendit të ditës. Miratohet.

Shqyrtohet pika 2. Gazmend Hallaçi: Në emër të komisionit të ekonomisë dhe financave lexon raportin e komisionit, numrin e përfituesve për secilën njësi administrative. Totali i familjeve përfituese është 370. Ky projektvendim kaloi me debat në mbledhje në mbledhje të komisionit. Nisur nga fakti që fondi mund të digjej, ne e miratuam në komision më 4 vota pro e 1 kundër. Janë shumë familje që janë hequr nga ndihma ekonomike.

Gazmend Oruçi: Ka familje në listë që nuk e meritojnë të jenë. Të tjera familje janë hequr. Numri i të larguarve është shumë i madh. Igert Kërxhaliu: Familjet duhet të sjellin dokumentacionin.

Fasli Gërmizi: Këtë krehje liste, e keni bërë ju sapo erdhët në detyrë? Igert Kërxhaliu: Ne zbatojmë ligjin. Fasli Gërmizi: Numri i të hequrve është drastik. Ky është një penalizim i madh. Nisni administratorët në terren. Merrni masa konkrete.

A.Halilaj: Ankesa qëndron. Ju informoj se në lidhje me këtë fenomen, janë të njejtët persona. Punonjësit janë në komision discipline. Nëse ka pasur njëanshmëri, do të merren masa ndaj tyre deri në largim nga puna. Duhet të hiqen abuzimet. Të dyfishohet masa e shpërblimit për çdo familje që e meriton vërtetë. Duhet të qarkullojnë njerëzit sepse kanë krijuar komoditet.

Hidhet në votim. Miratohet.

Shqyrtohet projektvedimi për miratimin e kritereve të ndihmës ekonomike, për vitin 2024.Gazmend Hallaçi: Ne e kemi kaluar projektvendimin në komision. Kërkojmë të miratohet. Hidhet në votim. Miratohet me të gjitha votat pro. Shqyrtohet projektvendimi për shtesën në buxhet.

Sami Mata: E kemi kaluar në komision. Fondi shtesë vjen për detyrimet e prapambetura. Hidhet në votim dhe miratohet me 16 vota pro.

Projektvendimi për miratim fondi për dhënie pagese me rastin e daljes së punonjësve në pension pleqërie. Hidhet në votim. Miratohet me të gjitha votat pro.

Pika 6: Për miratimin e raportit per vlerësimin dhe parashikimet e të ardhurave. Miratohet.

Pika 7: Për miratimin e numrit të anëtarëve të kryesive të fshatrave.

Musë Kastrati: Ndarja e grupeve mbikëqyrëse të bëhet ndryshe. Hidhet në votim. Miratohet.

Pika 8 “ Për miratimin e grafikut të zgjedhjeve për strukturat komunitare”. Miratohet.

Projektvendim “Për ngritjen e komisionit të integrimit. Diskutohet mbi numrin e anëtarëve të komisionit. Vendoset të jetë me 5 anëtarë dhe miratohet përbërja: Aurora Guska, Republika Tusha, Arif Rexhmati, Musë Kastrati, Armida Rexhaj.

Shqyrtohen 2 pikat e shtuara në rend dite. Në lidhje me akordimin e ndihmës financiare për familjen e z. Edison Omuri, nuk ka diskutime. Miratohet.

Projektvendimi për dhënien e titullit qytetar nderi, Destan Spahiu: Komisioni e ka kaluar në mbledhjen e djeshme. Hidhet në votim. Miratohet me 12 vota pro. Gëzim Shehu kundër. Mbyllet mbledhja. Firmoset procesverbali i mbledhjes nga anëtarët e pranishëm.

**Kukës, datë 26.01.2024**